I et bestemt niveau i Skærgaard-intrusionen findes tynde lag med guld, palladium og platin. Der er fundet 200 mio tons malm med et indhold af guld og palladium på hhv 1,68 g pr ton og 1,91 g pr ton.<ref name=":16">Henriksen (2005), s. 217</ref> Det australske mineselskab Platina Resources har fået koncession på et 141 km<sup>2</sup> stort område af intrusionen, og deres undersøgelser her fra omkring 2010 fandt, at dette område indeholder 165 kg guld, 58 kg palladium og 5 kg platin.<ref name=":15" />
==== Malmbjerg ====
Ca 35 km syd for Mestersvig ligger Malmbjerg, klemt inde mellem to gletsjere og derfor vanskelig tilgængeligt. I fjeldsiden ses toppen af en granitintrusion, i hvis øverste zone man i 1954 konstaterede [[molybdæn]]. Frem til 1979 foretog mineselskaber omfattende undersøgelser, i 147 borehuller med en samlet længde på 23 km. Man fandt at der var 217 mio tons malm med 0,20 % molybdænglans.<ref name=":16" />
=== Andre interessante mineraliseringer ===
Økonomisk og samfundsmæssigt interessante forekomster af mineraler forekommer ofte i forbindelse med pegmatiter, som er grovkornede bjergarter dannet ved langsom krystallisation af restsmelter.<ref>[https://eng.geus.dk/media/13325/go10.pdf Pegmatites and their potential for mineral exploitation in Greenland, Geology and Ore, 2008, 10]</ref>
 
Både i den nordøstlige del af Disko Bugt regionen, i grundfjeldet omkring Godthåbsfjorden og i Ketiliderne i Sydgrønland er der en række steder fundet guldmineraliseringer.<ref>Henriksen (2005), s. 210-212</ref>
Geologi